b'\n_START_ARTICLE_\nDelovni \xc4\x8das\n_START_SECTION_\nFleksibilen delovni \xc4\x8das in skr\xc4\x8den delovni teden\n_START_PARAGRAPH_\nPredstavili pa vam bomo druge mo\xc5\xbenosti delovnega \xc4\x8dasa, ki so bolj fleksibilne kot izmensko delo. Pri fleksibilnem delovnem \xc4\x8dasu in skr\xc4\x8denem delovnem tednu imajo delavci ve\xc4\x8d avtonomije pri oblikovanju svojega delovnika.\n_START_SECTION_\nFleksibilen delovni \xc4\x8das\n_START_PARAGRAPH_\nDelavci lahko sami dolo\xc4\x8dajo, kdaj bodo pri\xc5\xa1li na delovno mesto in kdaj bodo od\xc5\xa1li. Fleksibilni delovni \xc4\x8das je manj pogost v tovarnah, ker delo za teko\xc4\x8dim trakom ter kontinuiran proces delovnih nalog delavcem onemogo\xc4\x8data fleksibilen delovnik . Ne glede na to, kdaj delavci pridejo na delovno mesto oziroma odidejo, pa morajo \xc5\xa1e vedno opraviti 40-urni delavnik. V nekaterih podjetjih je dolo\xc4\x8deno, da morajo biti prisotni 8 ur na dan, v drugih pa je pogoj 40 ur na teden. \xc4\x8ceprav imajo delavci avtonomijo pri upravljanju s \xc4\x8dasom, nekateri raziskovalci ugotavljajo, da v realnosti ni pomembnih razlik. Ronen  je ugotovil, da je bil po tem, ko so bili delavci seznanjeni s fleksibilnim delovnim \xc4\x8dasom povpre\xc4\x8dni prihod na delovno mesto 8 minut kasnej\xc5\xa1i kot prej, povpre\xc4\x8dni odhod iz delovnega mesta pa 22 minut kasnej\xc5\xa1i kot prej. Pozitivne strani fleksibilnega delovnega \xc4\x8dasa so: ob\xc4\x8dutek kontrole nad urnikom in ve\xc4\x8dje ravnovesje med delom in prostim \xc4\x8dasom.\n_START_SECTION_\nStrnjen delovni teden\n_START_PARAGRAPH_\nStrnjen delovni teden dovoljuje delavcu, da dela ve\xc4\x8d kot osem ur na dan in manj kot pet dni v tednu. Najbolj pogost plan je 4/10 plan, kjer delavec naredi 40 urni delavnik v \xc5\xa1tirih dneh. Ta oblika delovnega \xc4\x8dasa je zelo pogosta v tovarnah .\n_START_SECTION_\nPosledice fleksibilnega delovnega \xc4\x8dasa in skr\xc4\x8denega delovnega tedna\n_START_PARAGRAPH_\nZadovoljstvo zaposlenih s fleksibilnim delovnim \xc4\x8dasom in skr\xc4\x8denim delovnim tednom je zelo dobro dokumentirano . Poraja pa se vpra\xc5\xa1anje, ali so ti delovni urniki povezani s produktivnostjo, izvedbo in absentizem na delovnem mestu. Proces ustvarjanja in vzdr\xc5\xbeevanja netradicionalnega urnika povzro\xc4\x8di nekaj administrativnih stro\xc5\xa1kov, zato organizacije pogosto dvomijo in \xc5\xbeelijo dokaze o prednostih. Baltes je s sodelavci  izvedel meta\xc5\xa1tudijo, kjer je vklju\xc4\x8dil 39 \xc5\xa1tudij vplivov fleksibilnega delovnega \xc4\x8dasa in skr\xc4\x8denega tedna. Rezultati analize so uporabni za spodbujanje obeh variant oblike delovnega \xc4\x8dasa. Ugotovili so, da je bil fleksibilen delovni \xc4\x8das povezan z vi\xc5\xa1jo produktivnostjo in ni\xc5\xbejim absentizmom, \xc4\x8deprav je bil u\xc4\x8dinek na absentizem pomembno vi\xc5\xa1ji kot u\xc4\x8dinek na produktivnost. Za strnjen delovni teden so ugotovili, da pri absentizmu ni bilo razlik, izvedba je bila vi\xc5\xa1ja (\xc4\x8deprav pri produktivnosti tudi ni bilo razlik)._NEWLINE_Baltes je s sodelavci  naredil \xc5\xa1e nakaj nadaljnih analiz podatkov in ugotovil, da je imel fleksibilen delovni \xc4\x8das majhen u\xc4\x8dinek na produktivnost, izvedbo in absentizem pri strokovnjakih in mened\xc5\xbeerjih kot so ra\xc4\x8dunovodje ali vodje prodaje. Ugotovili so, da za ostala delovna mesta programi s fleksibilnim delovnim \xc4\x8dasom niso tako u\xc4\x8dinkoviti. Bolje so se izkazale bolj konzervativne oblike razporeditve delovnega \xc4\x8dasa. Delavci s fleksibilnim delovnim \xc4\x8dasom bi tako na delovnem mestu te\xc5\xbeko komunicirali z odsotnimi sodelavci. To je \xc5\xa1e posebej te\xc5\xbeavno v organizacijah, kjer prevladuje skupinsko delo. Prav tako so ugotovili, da se u\xc4\x8dinek fleksibilnega \xc4\x8dasa zmanj\xc5\xa1a po za\xc4\x8detnem obdobju prilagajanja (po navadi v roku nekaj mesecev), delavci se navadijo novega urnika in tako to postane norma._NEWLINE_Na splo\xc5\xa1no raziskava nakazuje, da obe obliki delovnega \xc4\x8dasa \xe2\x80\x93 fleksibilen delovni \xc4\x8das in skraj\xc5\xa1an delovni teden ponujata prednosti, \xc5\xa1e posebej pri zadovoljstvu delavcev, brez kakr\xc5\xa1nihkoli drugih pomanjkljivosti. Vendar pa rezultati ka\xc5\xbeejo, da ti dve razli\xc4\x8dici nimata enakega u\xc4\x8dinka na organizacijo. Fleksibilen delovni \xc4\x8das je povezan z ni\xc5\xbejim absentizmom, skr\xc4\x8den delovnik pa ne. S fleksibilnim delovnikom se spremeni definicija\xc2\xa0\xc2\xbbzamuditi na delo\xc2\xab, delavec lahko namre\xc4\x8d pride dve uri prepozno, prisotnost pa se mu \xc5\xa1e vedno \xc5\xa1teje. V skr\xc4\x8denem delovnem \xc4\x8dasu je\xc2\xa0\xc2\xbbzamujanje\xc2\xab\xc2\xa0\xc5\xa1e vedno zamujanje. Mnogi posamezniki v tovarnah se odlo\xc4\x8dijo, da bodo odsotni (npr. vzamejo bolni\xc5\xa1ki dopust), \xc4\x8de ugotovijo, da bodo zamudili. Tako je posledi\xc4\x8dno odsotnost te\xc5\xbeko spremeniti v takih okoljih. Poleg tega je fleksibilen delovni \xc4\x8das povezan s pove\xc4\x8dano produktivnostjo, skr\xc4\x8den delovni \xc4\x8das pa ne._NEWLINE_Obe mo\xc5\xbenosti (fleksibilen delovni \xc4\x8das in skr\xc4\x8den delovni \xc4\x8das) sta povezani z zelenimi trendi v smislu zmanj\xc5\xa1anja porabe energije in emisij ogljika. Med naftno krizo sredi 70-ih let so bila \xc5\xa1tevilna podjetja, ki so dovolila zaposlenim, da zberejo 10 urni delavnik, 4 dni v tednu, ki je zmanj\xc5\xa1al prevoz na delo za 20\xc2\xa0% na teden, poleg tega se delavci niso vozili v \xc4\x8dasu prometnih konic. Ta praksa je vedno bolj uporabna. Iz leta 2002 obstaja raziskava, ki so jo izvedli na instututu za Dru\xc5\xbeino in delo , kjer so ugotovili da ima 42\xc2\xa0% Ameri\xc5\xa1kih uslu\xc5\xbebencev mo\xc5\xbenost skr\xc4\x8denega delovnega tedna vsaj del \xc4\x8dasa. Ko so se cene goriva dramati\xc4\x8dno zvi\xc5\xa1ale je ta odstotek \xc5\xa1e narasel. Leta 2008 so v zvezni dr\xc5\xbeavi Utah zamenjali delovni \xc4\x8das ve\xc4\x8dine delavcev, tako so ve\xc4\x8dino pisarn zaprli v petek, zato, da so prihranili pri prevozu ter stro\xc5\xa1kih, ki so vklju\xc4\x8devali zdravstvo, klimatske naprave, osvetljavo ter pisarni\xc5\xa1ke stroje.'